25/10/2019 | Administración LocalMunicipal
Cedeira
Bases I. deportivas

BASES REGULADORAS PARA A CONCESIÓN DE SUBVENCIÓNS PARA INVESTIMENTOS A CLUBS E ENTIDADES DEPORTIVAS DE CEDEIRA PARA O EXERCICIO 2019 Primeira.–Introdución. Estas normas serán de aplicación ás peticións de subvención presentadas para investimentos a realizar por clubs e entidades deportivas inscritas no rexistro municipal de asociacións do Concello de Cedeira para o ano 2019. A presente convocatoria de subvencións será instruída pola Concellaría de Deportes, resolvéndose pola Xunta de Goberno. Segunda.–Requisitos dos beneficiarios/as. Poderán solicitar esta subvención todos os Clubs e Asociacións Deportivas de Cedeira que reúnan, no momento de presentar a solicitude de subvención, os seguintes requisitos: a) Estar inscrito no Rexistro Municipal de Asociacións, coa documentación actualizada ou ter solicitada a actualización b) Estar inscritos en Rexistro de Entidades deportivas da Comunidade Galega, coa documentación actualizada ou ter solicitada a actualización. c) Será indispensable para optar á subvención ter xustificada a concedida, no seu caso, o ano anterior. d) Estar en posesión dun seguro de responsabilidade civil que cubra os danos derivados da actividade do club fronte a terceiros. e) Acharse ao corrente no cumprimento das obrigacións tributarias ou fronte á Seguridade Social impostas polas disposicións vixentes, na forma que se determine regulamentariamente. f) Non ser sancionado mediante resolución firme coa perda da posibilidade de obter subvencións segundo esta lei ou a Lei Xeral Tributaria. g) Non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia. Terceira.–Obxecto da subvención. As presentes bases terán como finalidade apoiar e mellorar a práctica deportiva dos clubes e entidades deportivas, subvencionando investimentos que axuden aos clubes a desenvolver as súas actividades deportivas. Son obxecto desta subvención os investimentos, entendendo os gastos de natureza inventariable tales como inmobles, mobles e outros susceptibles de inventario cun custo unitario superior a 100 €. O obxecto do investimento deberase manter no inventario da entidade ou asociación beneficiaria durante un período mínimo de dous anos, contados desde o momento da súa adquisición. Cuarta.–Criterios de concesión. O procedemento asignado para a concesión das distintas solicitudes será en réxime de concorrencia competitiva, mediante uns criterios de concesión das axudas referidos ao ano 2019. A contía da subvención concederase segundo os puntos que obtivesen de acordo cos criterios de concesión seguintes: 1.–Deporte base. Enténdese por deporte de base ou escolas deportivas, toda actividade destinada a fomentar o coñecemento do deporte dunha especialidade dada, desde as categorías inferiores ata xuvenís (inclusive). Acreditación. –Declaración xurada (Anexo B) asinada dixitalmente polo presidente ou secretario da entidade solicitante. Puntuación. –A puntuación máxima 30 puntos.2.–Fomento da participación femenina no deporte. Valórase a paridade entre sexos existente na entidade deportiva ou club, computando o número de mulleres federadas sobre o total de deportistas federados da entidade solicitante. A máis igualdade entre número de deportistas de ambos os sexos, maior puntuación. Acreditación. –Declaración xurada (Anexo B) asinada dixitalmente polo Presidente ou Secretario da entidade solicitante. Puntuación. –A puntuación máxima 30 puntos.3.–Organización de actividades, torneos, eventos, etc. Puntuarán neste apartado os eventos deportivos en xeral que se realicen no termo municipal durante o 2019, sendo indiferente que sexan eventos deportivos federados ou non e con independencia das categorías participantes (benxamín, cadetes, etc.), tanto feminina como masculina e da súa duración nun ou varios días (exemplos: actividades durante as festas patronais, semana deportiva, etc). Acreditación. –Declaración responsable (anexo B) acompañada da presentación de carteis, anuncios, folletos, panfletos, publicidade nas páxinas web. Puntuación. –1 punto por actividade realizada, cunha puntuación máxima 10 puntos.4. Antigüidade do club (segundo a data de constitución do clube ou asociación). Acreditación. –Mediante a presentación do CIF, onde se recolle a data de constitución. Puntuación.– A puntuación máxima 6 puntos.5. Número de deportistas que compoñen o club ou entidade deportiva. Valórase o número de deportistas federados que conforman o club a data de presentación da solicitude da subvención, independentemente das súas categorías Acreditación. –Declaración xurada (Anexo B ) asinada dixitalmente polo Presidente ou Secretario da entidade solicitante. Puntuación. –A puntuación máxima 30 puntos.6. Menor importe da cota mensual. A determinación da puntuación farase atendendo ao importe anual de ingresos polas cotas emitidas entre o número de deportistas dividido entre 12 mensualidades. Acreditación. –Declaración xurada (Anexo B) asinada dixitalmente polo Presidente ou Secretario da entidade solicitante. Puntuación. –A puntuación máxima 25 puntos. Quinta.–Documentación para as solicitudes. As solicitudes, presentaranse, a través da sede electrónica (https://sede.cedeira.es) e formalizaranse mediante o modelo de instancia (modelo Anexo A), e irá acompañada da seguinte documentación: 1. Declaración responsable e solicitude de subvención (modelo Anexo A). 2. Declaración responsable relativa ás circunstancias puntuables (modelo Anexo B). 3. Fotocopia do DNI do representante da Asociación que asine as declaración (Presidente ou Secretario). 4. Certificado da composición da xunta directiva con indicación nomeada dos representantes da entidade ou clube solicitante.5. Orzamento detallado do investimento para o que se solicita a subvención, indicando ingresos e gastos por conceptos, subscrito polo presidente do clube ou entidade deportiva.6. Memoria na que se poña de manifesto a descripción do investimento a levar a cabo, ubicación, utilidade e finalidades que se pretenden satisfacer con el, beneficiarios, beneficio e rendemento que se pretende obter e, en xeral, todos os detalles necesarios para coñecer o alcance do investimento e a xustificación da súa utilidade pública e da relación coa actividade do clube ou entidade (modelo Anexo D). 7. Copia da póliza en vigor acreditativa de estar en posesión dun seguro de responsabilidade civil fronte a terceiros, acompañada do último recibo de pago.8. Acreditación de estar ao corrente coa Seguridade Social e Facenda. No caso de que o importe solicitado supere os 3.000,00 € a acreditación consistirá na presentación dos correspondentes certificados. Cando a solicitude non reúna os requisitos establecidos ou non incorpore a documentación esixida, requirirase á entidade interesada mediante calquera medio acreditativo de que se realizou o requirimento para que, nun prazo de 10 días hábiles, emende a falta ou acompañe os documentos preceptivos, con indicación de que, se así non o fixese, terase por desistido da súa petición, procedéndose en consecuencia ao seu arquivo sen máis trámite. As entidades deportivas que soliciten subvencións para actividades e investimentos non teñen que presentar a documentación esixida por duplicado, é suficiente que a presenten acompañando a unha das solicitudes, agás o orzamento que é distinto para cada unha das solicitudes. Nos casos de contratación que superen os importes establecidos nas bases de execución do orzamento (12.000 € en subministracións e 30.000 € en obras), deberá acreditarse no expediente que o beneficiario solicitou como mínimo tres ofertas de diferentes provedores, con carácter previo á contratación. Sexta.–Comisión Avaliadora, Concesión e Seguimento. Nomearase unha Comisión de Valoración que impulsará de oficio a realización de cantas actuacións sexan necesarias para a determinación, coñecemento e comprobación dos datos en virtude dos que se formulará a proposta de resolución. A Comisión de Valoración estará composta polo titular da Concellería de Deportes D. Lidong De Daniel Cerrillo, polo titular da Concellería de Facenda D. Silviu Marius Plop Vizcon, pola Julia Elisabeth Cameselle Mkrtchyan e Desenvolvemento Local, e por persoal dos Servizos Económicos do Concello. A tramitación das solicitudes conlevará unha preavaliación das mesmas na que se verificará o cumprimento das condicións para adquirir a condición de beneficiario da subvención. Para a verificación da inscrición no rexistro municipal de asociacións, unirase un informe acreditativo da persoa responsable do devandito rexistro. A Xunta de Goberno Local acordará a concesión ou denegación das subvencións a proposta da Comisión de Valoración e previo informe de fiscalización pola Intervención municipal. Contra o acordo que adopte cabe interpoñer recurso de reposición no prazo dun mes ante a Xunta de Goberno Local, ou ser impugnado directamente ante a Orde Xurisdicional Contencioso-administrativa no prazo de dous meses a contar dende o día seguinte á recepción da notificación da resolución. Sétima.–Prazo de presentación. O prazo de presentación de solicitudes será de 15 días hábiles a contar desde o día do extracto da convocatoria no Boletín Oficial da Provincia, unha vez publicadas a convocatoria na Base de Datos Nacional de Subvención. Oitava.–Crédito orzamentario e importe das bolsas. O importe máximo das subvencións que se concedan ao amparo da presente convocatoria ascende a 6000,00 €, e faranse efectivas con cargo á aplicación 341.789.00 do orzamento municipal do Concello de Cedeira para o exercicio 2019. O importe da subvención que se conceda a cada entidade será o resultado de aplicar o seguinte reparto: No caso que a proposta inicial de subvencións supere o límite orzamentario da convocatoria, axustarase proporcionalmente o importe da subvención entre todas as solicitudes admitidas. Novena.–Réxime de compatibilidade. As subvencións concedidas serán compatibles con outras subvencións, axudas ou ingresos coa mesma finalidade, procedentes de calquera outra administración, sempre que a totalidade das axudas non supere o custo das actividades. As entidades que reciban subvención están obrigadas a facilitar os datos que lle sexan solicitados polo Concello. Quedan excluídas destas subvencións as asociación ou entidades coas que o Concello estableza convenio ou subvención nominativa. Estas subvencións son incompatibles con outras subvencións para investimentos convocadas polo Concello de Cedeira. Décima.–Prazo e forma de xustificación. A data límite para executar e xustificar a subvención outorgada será o 30 de novembro e o 15 de decembro de 2019, respectivamente. O lapso temporal a que deben referirse os gastos xustificados, incluíndo o pagamento, é o comprendido entre o 1 de xaneiro e o 30 de novembro de 2019. A xustificación realizarase mediante a presentación na sede electrónica (https://sede.cedeira.es) da documentación sinalada a continuación no Rexistro do Concello e deberán cumprir os seguintes requisitos:  Memoria da realización da actividade efectuada.  Relación clasificada dos gastos subvencionados (modelo Anexo C).  Facturas orixinais ou copias nas que os conceptos expresados nos xustificantes de gasto serán obrigatoriamente os que foran motivo da subvención. O beneficiario deberá figurar obrigatoriamente como destinatario da factura. Cumprir os requisitos técnicos esixidos pola normativa que regulen as características da factura e o seu contido. Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento.  Balance xustificativo de ingresos e gastos do total das actividades subvencionadas.  Certificado dos ingresos da actividade/s subvencionada/s, que comprenderá a propia achega do Concello, cotas, axudas públicas ou privadas, así como os demáis ingresos derivados das actividades, asinado pola Secretaría ou Tesourería da entidade co visto bo da Presidencia.  Declaración doutras axudas ou subvencións públicas para financiar as mesmas actividades con indicación de importe.  Declaración asinada polo responsable da entidade beneficiaria de que a subvención se destinou ós mesmos fins para os que foi solicitada e concedida.  Declaración responsable ou, no caso de que o importe da subvención supere os 3.000,00 €, certificados de estar ao corrente no cumprimento das obrigas tributarias e coa seguridade social.  Documentación gráfica da actividade onde conste a colaboración do Concello de Cedeira. No caso de que os eventos subvencionados fosen executados con anterioridade á publicación destas bases, o cumprimento da obriga de difusión pública considerase cumprida mediante anuncio nun diario ou periódico no que se informe publicamente da subvención do concello e das actividades subvenionadas.  Certificado da conta bancaria en que se aboará a subvención.  Certificado bancario do número IBAN ou documentación similar. Se deberá xustificar a totalidade do gasto proposto na solicitude de subvención presentada. O acordo de concesión indicará o importe que ten que xustificar cada beneficiario. O importe que se aboará será o resultado de aplicar ao importe validamente xustificado a porcentaxe de subvención aplicable, sen que poida en ningún caso superar o importe outorgado pola Xunta de Goberno. O importe xustificado se deberá corresponder cos conceptos recollidos na solicitude inicial. Unicamente se admitirán incrementos nos conceptos iniciais que non superen o 50 por cento do importe inicial. Unha vez xustificada correctamente a subvención concedida, esta será aprobada pola Xunta de Goberno Local para o seu pagamento. Undécima.–Conceptos subvencionables. Considéranse gastos subvencionables os seguintes: – Compra de material inventariable relacionado directamente coa actividade deportiva a desenvolver (importe unitario superior a 100 €). Duodécima.–Documentación e pago. O pagamento da subvención farase mediante transferencia ao número IBAN achegado. Décimo terceira.–Fiscalización. O Concello de Cedeira resérvase o dereito de realizar un seguimento das actividades subvencionadas con estas axudas, podendo esixir á entidade deportiva unha explicación detallada e documental dos gastos presentados. Tamén poderá anular calquera subvención concedida cando ao seu xuízo, exista incumprimento das requisitos necesarios para obtención da subvención. Décimo cuarta.–Obrigas dos beneficiarios. Son obrigas dos beneficiarios as que se sinalan na Lei 38/2003 de 17 de novembro, así como: – Someterse ás actuacións de comprobación da veracidade da documentación presentada, para todos os efectos, así como ás inspeccións e controis que se estimen necesarios para verificar a correcta aplicación da subvención concedida, achegando toda a información que lle sexa requirida no exercicio das devanditas actuacións. – Xustificar a subvención concedida, presentando na sede electrónica os documentos que se establecen nas bases. – En toda a publicidade relativa ao obxecto da subvención deberá figurar que dita actividade ou investimento está subvencionado polo Concello de Cedeira ou cando menos o escudo do Concello. – Comunicar ao Concello de Cedeira a obtención doutras subvencións, axudas, ingresos ou recursos que financien a súa actividade, concedidas con posterioridade á data de presentación da solicitude inicial conforme á base Quinta. – É tamén obriga do beneficiario de facilitar toda la información que lle séa requirida pola Intervención Xeral da Comunidade Autónoma, o Tribunal de Contas e o Consello de Contas no exercicio das súas funcións de fiscalización e control do destino das subvencións. – Estar ao corrente no cumprimento das obrigas coa seguridade social e tributarias; non estar incurso en ningunha das circunstancias a que se refiren os artigos 13.2 da Lei 38/200, do 17 de novembro, xeral de subvencións e 10.2 da Lei 9/2007, do 13 de xuño, de subvencións de Galicia e, en xeral, cumprir os requisitos para ser beneficiario de subvencións. Décimo quinta.–Infraccións, sancións e reintegro. O incumprimento dalgunha das bases previstas poderá implicar a obriga de reintegro parcial ou total dos fondos recibidos, así como o pagamento dos xuros de mora que se perciban dende o día no que se realizou o pagamento ata o momento no que se acorde a procedencia do reintegro. O procedemento de reintegro iniciarase de oficio e na súa tramitación seguirase o disposto nos artigos 41 e seguintes da Lei 38/2003, do 17 de novembro, xeral de subvencións e nos artigos 91 e seguintes do seu Regulamento (Real Decreto 887/2006, do 21 de xullo), para o que se lle dará en todo caso audiencia ao interesado. En todo caso, o incumprimento das obrigas de colaboración coa concellería de Servizos Sociais, considerarase infracción grave, segundo o disposto no artigo 57 da Lei xeral de subvencións. O procedemento de reintegro axustarase ao establecido nos artigos 41 e seguintes da Lei 38/2003 xeral de Subvencións. Disposición final No que non ven previsto na presente Convocatoria será de aplicación o disposto na Lei 38/2003, do 17 de novembro, Xeral de Subvencións, Lei 9/2007, do 13 de xuño, de subvencións de Galicia, R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións, a Lei 39/2015, do 1 de outubro, do procedemento administrativo común das Administracións Públicas; así como a Lei 19/2013, do 9 de decembro, de transparencia, acceso á información pública e bo gobernó. Cedeira, 21 de outubro de 2019. O alcalde Asdo.: Pablo Diego Moreda Gil